Title: กฎกระทรวง ฉบับที่ 2 (พ.ศ. 2539) ออกตามความในพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. 2534

กฎกระทรวง

กฎกระทรวง
ฉบับที่ ๒ (พ.ศ. ๒๕๓๙)
ออกตามความในพระราชบัญญัติบรรษัทประกันสินเชื่ออุตสาหกรรมขนาดย่อม
พ.ศ. ๒๕๓๔[๑]

อาศัยอำนาจตามความในมาตรา ๓
และมาตรา ๔ วรรคหนึ่ง แห่งพระราชบัญญัติบรรษัทประกันสินเชื่ออุตสาหกรรมขนาดย่อม
พ.ศ. ๒๕๓๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

ข้อ ๑  ให้ยกเลิกกฎกระทรวง (พ.ศ. ๒๕๓๕)
ออกตามความในพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. ๒๕๓๔

ข้อ ๒ 
ให้ทรัพย์สินถาวรของกิจการขนาดย่อมในการประกอบอุตสาหกรรม การทำหัตถกรรม
หรือการประกอบกิจการอื่นตามที่คณะกรรมการกำหนดซึ่งบุคคลภาคเอกชนเป็นเจ้าของ
ต้องมีจำนวนไม่เกินห้าสิบล้านบาท

ให้ไว้ ณ วันที่ ๓๑ มกราคม พ.ศ. ๒๕๓๙
สุรเกียรติ์  เสถียรไทย
รัฐมนตรีว่าการกระทรวงการคลัง

หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากในปัจจุบันสภาพเศรษฐกิจได้เปลี่ยนแปลงไปอย่างมาก
ดังนั้นเพื่อให้บรรษัทประกันสินเชื่ออุตสาหกรรมขนาดย่อมสามารถให้การช่วยเหลือภารธุระอุตสาหกรรมขนาดย่อมได้ตามสภาพเศรษฐกิจที่เป็นจริง
และเพื่อขยายบทบาทในการให้บริการของบรรษัทประกันสินเชื่ออุตสาหกรรมขนาดย่อมให้แพร่หลายและกว้างขวางยิ่งขึ้น
สมควรกำหนดจำนวนขั้นสูงของทรัพย์สินถาวรที่ภารธุระอุตสาหกรรมขนาดย่อมที่จะได้รับความช่วยเหลือจากบรรษัทประกันสินเชื่ออุตสาหกรรมขนาดย่อมจะมีได้ให้สูงขึ้นกว่าเดิมจากไม่เกินยี่สิบล้านบาทเป็นไม่เกินห้าสิบล้านบาท
และโดยที่มาตรา ๓ แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ.
๒๕๓๔ บัญญัติให้ภารธุระอุตสาหกรรมขนาดย่อมต้องมีทรัพย์สินตามจำนวนที่กำหนดโดยกฎกระทรวง
 จึงจำเป็นต้องออกกฎกระทรวงนี้

พัสสน/ผู้จัดทำ
๒๒
ตุลาคม ๒๕๕๒

[๑]
ราชกิจจานุเบกษา เล่ม ๑๑๓/ตอนที่ ๒
ก/หน้า ๔๐/๗ กุมภาพันธ์ ๒๕๓๙